Ebiten: Kouritsu Ebisugawa Koukou Tenmonbu

er en humoristisk mangaserie skrevet af SCA-ji og tegnet af Kira Inugami. Serien har gået i Kadokawa Shotens magasin Comp Ace siden december 2008 og er sideløbende blevet samlet i foreløbig fire bind. En original net animation i 10 afsnit baseret på serien og produceret af AIC Classic blev offentliggjort på hjemmesiden niconico mellem juli og september 2012 og sendt på japansk tv bagefter. Efterfølgende blev der udgivet et ekstra OVA-afsnit på blu-ray vedlagt bind 4 af mangaen, der udkom i januar 2013.

Hverken manga eller anime er oversat til dansk, men Sentai Filmworks har erhvervet rettighederne til udgivelse af animeen i Nordamerika.

Plot 
Itsuki Noya er en ny elev på Ebisugawa Gymnasium, der har i sinde at blive medlem af skolens astronomiklub. Men i stedet havner han i skolens kælder hos den astronomiske klub. Men mens Itsuki ikke bemærker navneforskellen, så betyder det faktisk en hel del, for den astronomiske klub er nemlig fyldt med skøre piger og ikke ret meget stjernekiggeri.

Personer 
  - En dreng der er arving til Noya-gruppen. Han bliver medlem af den astronomiske klub i den tro, at det er astronomiklubben. Som medlem bliver han tvunget til at klæde sig som pige, da Kyouko kun vil have piger som medlemmer.
  - Den astronomiske klubs formand der har en vild personlighed, og som konstant chikanerer Hakata.
  - Kyoukos lillesøster og Itsukis personlige tjenestepige, der konstant behandler ham som sit legetøj og tvinger ham til at kalde hende Elizabeth Margaret. Da hun ikke vil afgive Itsuki til Kyouko, skifter hun skole og bliver medlem af den astronomiske klub. Selvom hun behandler Itsuki som sit legetøj, lader hun til at have ægte følelser for ham.
  - En forfatter af yaoi-doujinshier der konstant bliver udsat for sexchikane af Kyouko.
  - En følelsesløs pige der bare følger med. Hun lader til at have en fetich for katte.
  - Et høfligt og venligt medlem af den astronomiske klub der ofte ses snakke med Yuka. Af og til afgiver hun en skræmmende aura.
  - Elevrådsformanden der har en tsundere-personlighed, og som konstant er på udkig efter en grund til at lukke den astronomiske klub. Hun lader til at have følelser for Hasumi. Til gengæld er hun bange for katte.
  - Angiveligt klubbens rådgiver selvom hun konstant insisterer på, at katten Neko-sensei er rådgiveren, for at slippe for den hårde virkelighed.
  - Itsukis storebror og Shoukos "kæreste". Han har samme personlighed som Kyouko men på et professionelt plan.

Manga 
Mangaserien har gået i Kadokawa Shotens magasin Comp Ace siden december 2008 og er sideløbende blevet samlet i foreløbig fire bind. De tre første bind blev genudgivet i 2012 i fuldt farvetryk (フルカラー版), mens det fjerde bind fra 2013 både blev udgivet i en almindelig udgave og en med vedlagt blu-ray med et OVA-afsnit.

Farveudgave

Anime 
En original net animation i 10 afsnit baseret på mangaen og produceret af AIC Classic blev streamet på Nico Nico Douga fra 14. juli til 15. september 2012. Efterfølgende blev afsnittene sendt i længere udgaver i TV fra 3. oktober til 5. december 2012 og streamet af Crunchyroll. Bagefter blev serien udgivet fordelt på fem dvd hhv. blu-ray med to afsnit på hver fra 30. november 2012 til 29. marts 2013. Dvd'erne blev udgivet både i almindelig og en med vedlagt karaoke-cd, mens de fem blu-ray kun blev udgivet i en udgave og vedlagt de samme karaoke-cd'er. Et ekstra OVA-afsnit blev udgivet på blu-ray vedlagt bind 4 af mangaen, der udkom i januar 2013. Sentai Filmworks har erhvervet rettighederne til at udgive serien i Nordamerika.

Seriens slutsang er , der synges af Iori Nomizu, Asuka Nishi, Risako Murai og Midori Tsukimiya. Hvert afsnit er en parodi på en anime eller tv-serie.

Stemmer 
 Mariya Ise - Itsuki Noya
 Kana Asumi - Kyouko Todayama
 Iori Nomizu - Izumiko Todayama
 Asuka Nishi - Hakata Kanamori
 Risako Murai - Rikei Hiromatsu
 Satomi Satou - Hasumi Ooba
 Midori Tsukimiya - Yuka Iseda
 Kaori Nazuka - Shouko Oomori
 Kazuhiko Inoue - Eiji

Afsnit

CD'er 
Efter udgivelsen af de første par mangabind i 2009 og 2010 blev der udgivet to drama-cd'er, dvs. hørespil. I kølvandet på animeserien fulgte en single og to opsamlingsalbum. Endelig blev de fem dvd'er med animeserien hver udgivet både i en almindelig udgave og en med vedlagt karaoke-cd. De fem karaoke-cd'er var også vedlagt de fem blu-ray med animeserien.

De to drama-cd'er blev indtalt af en andet hold dubbere end animeserien:
 Mamiko Noto - Itsuki Noya
 Ami Koshimizu - Kyouko Todayama
 Emiri Katou - Izumiko Todayama
 Mai Nakahara - Hakata Kanamori
 Ayumi Tsuji - Rikei Hiromatsu
 Ayako Kawasumi - Hasumi Ooba
 Rie Kugimiya - Yuka Iseda

Noter

Eksterne henvisninger 
 Officiel hjemmeside